97. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ  ΚΑΙ ΕΡΓ ΑΣΙΑΣ ΚΑΙ ΚΟΙΝΩΝΙΚΩΝ  ΑΣΦΑΛΙΣΕΩΝ Αριθ. 50187 της 26 Φεβρ. /6 Μαρτ. 1997 ( ΦΕΚ Β΄ 151) Τροποποίηση της 50686/6. 10. 1995 απόφασης Υπουργού Εργασίας και Κοινωνικών Ασφαλίσεων. Έχοντας υπόψη: 1.Τας διατάξεις του Ν. Δ. 2963/54 «Περί ιδρύσεως Αυτονόμου Οργανισμού Εργατικής Κατοικίας». 2.Τις διατάξεις του Κανονισμού «περί προϋποθέσεων παροχής κατοικίας και δανείων υπό του Ο. Ε. Κ. 3.Τη διάταξη του άρθρ. 37 παρ.6 και 10 του Νόμ. 2224/94 «Ρύθμιση θεμάτων εργασίας, συνδικαλιστικών δικαιωμάτων, υγιεινής και ασφάλειας των εργαζομένων και οργάνωσης του Υπουργείου Εργασίας και των εποπτευομένων από αυτό νομικών προσώπων και άλλες διατάξεις». 4.Το αριθ. 30676/6097 από 19.12.1996 έγγραφο του Ο. Ε. Κ. με το οποίο μας υπέβαλε το απόσπασμα πρακτικού της αριθ. 78 της 12 Δεκ. 1996 συνεδρίασης του Διοικητικού του Συμβουλίου. 5.Το άρθρ. 27 του Νόμ. 2081/1992 και 29Α του Νόμ. 1558/1985 και το γεγονός ότι από τις διατάξεις της απόφασης αυτής δεν προκαλείται δαπάνη σε βάρος του προϋπολογισμού του ΟΕΚ, το ύψος της οποίας δεν είναι δυνατόν να προσδιορισθεί. 6.Τις διατάξεις του άρθρ. 22 του Νόμ. 2362/1995 «Περί Δημοσίου Λογιστικού ελέγχου των δαπανών του κράτους και άλλες διατάξεις». 7.Την αριθ. 1107147/1239/0006Α/4.10.96 απόφαση του Πρωθυπουργού και του Υπουργού Οικονομικών «Ανάθεση αρμοδιοτήτων στους Υφυπουργούς Οικονομικών», αποφασίζουμε: 1.Τροποποιούμε μερικά την αριθ. 506086/ 6.10.1995 απόφαση του Υπουργού Εργασίας και Σελ.68,938 Τεύχος 1293-Σελ.92 Κοινωνικών Ασφαλίσεων και εγκρίνουμε όπως δικαίωμα υποβολής αιτήσεων στο πρόγραμμα δανειοδοτήσεως από κεφάλαια του ΟΕΚ για ανέγερση πρώτης κατοικίας σε ιδιόκτητο οικόπεδο έχουν οι δικαιούχοι του ΟΕΚ που προστατεύουν, σύμφωνα με τον Κανονισμό «Περί προϋποθέσεων παροχής κατοικίας και δανείων υπό του ΟΕΚ», 4 παιδιά και άνω ή 3 παιδιά εκ των οποίων το ένα να έχει ποσοστό αναπηρίας 67% και άνω ή δύο προστατευόμενα μέλη της οικογένειάς του έχουν ποσοστό αναπηρίας 67% και άνω, εφόσον πληρούν τις ελάχιστες ασφαλιστικέ και λοιπές προϋποθέσεις του Κανονισμού «Περί προϋποθέσεων παροχής κατοικίας και δανείων υπό του ΟΕΚ». 2.το πρόγραμμα θα είναι διαρκές . οι αιτήσεις θα υποβάλλονται στα περιφερειακά γραφεία του ΟΕΚ και θα συνοδεύονται με τα απαραίτητα δικαιολογητικά όπως έχουν καθορισθεί ή θα καθορισθούν με απόφαση του Δ. Σ. του ΟΕΚ. 3.Το ελάχιστο εμβαδόν της προς ανέγερση κατοικίας, συμπεριλαμβανομένων των τοίχων όχι όμως της αναλογίας των κοινοχρήστων χώρων, ορίζεται γενικά για κάθε κατηγορία δικαιούχου ως εξής: α.Για τους πολύτεκνους  που προστατεύουν 4 παιδιά 90 τ.μ. προσαυξανόμενο κατά 5 τ.μ. για κάθε επιπλέον προστατευόμενο παιδί από το 4ο και άνω. β.Για τους δικαιούχους που προστατεύουν 3 παιδιά εκ των οποίων το ένα έχει ποσοστό αναπηρίας 67% και άνω, 90 τ.μ. γ.Για τους δικαιούχους που 2 προστατεύουν μέλη της οικογένειάς τους έχουν ποσοστό αναπηρίας 67% και άνω, 85 τ.μ. Οι παραπάνω επιφάνειες είναι δυνατόν να μειωθούν μέχρι 25% με απόφαση του Δ.Σ. του ΟΕΚ. 15.Β.β.97 Οργανισμός Εργατικής Κατοικίας 4.Το ύψος του ποσού του χορηγουμένου δανείου ορίζεται σε 170.000 δρχ. για κάθε τ. μ. ανεγειρόμενης κατοικίας και δεν μπορεί να είναι μεγαλύτερο από αυτό που προκύπτει από τα όρια του ελάχιστου εμβαδού, όπως ορίζονται στην ανωτέρω παρ. 3. Σε περίπτωση που το εμβαδόν της προς ανέγερση κατοικίας είναι μικρότερο από τα ανωτέρω οριζόμενα ελάχιστα όρια το ποσό του δανείου θα είναι ανάλογο με τ. μ. που θα οικοδομηθούν. 5.Το δάνειο θα χορηγείται σε τρεις δόσεις, όπως παρακάτω: α.Με την υπογραφή του δανειστικού συμβολαίου το 35% του ποσού του δανείου. β.Με την αποπεράτωση σκυροδέματος, οπτοπλινθοδομών μετά των μονώσεων, υδραυλικών και ηλεκτρικών σωληνώσεων, κασών μαρμαροποδιών και επιχρισμάτων το 40% του ποσού του δανείου. γ.Με την αποπεράτωση δαπέδων, κουφωμάτων, ντουλαπών-πάγκου, κουζίνας, ειδών υγιεινής, σιδηρουργικών, ηλεκτρικών συρματώσεων και πινάκων και λοιπών εργασιών για την πλήρη περαίωση προς οίκηση, το υπόλοιπο 25% του ποσού του δανείου. 6.Για την εξασφάλιση των χορηγουμένων δανείων εγγράφεται πρώτη ή δεύτερη υποθήκη υπέρ του ΟΕΚ σύμφωνα με τα ισχύοντα για τα χορηγούμενα δάνεια για αγορά ή ανέγερση κατοικίας σε ιδιόκτητο οικόπεδο, κατά τα οριζόμενα στο άρθρ. 27 του Κανονισμού «περί προϋποθέσεων παροχής κατοικίας και δανείων υπό του ΟΕΚ». Για την εγγραφή δεύτερης υποθήκης απαραίτητη προϋπόθεση είναι να μην απαγορεύεται τούτο ρητά από το φορέα που προηγήθηκε της υποθήκης και η αξία του ακινήτου, μετά από εκτίμηση των τεχνικών υπηρεσιών του ΟΕΚ, να καλύπτει το σύνολο των δύο δανείων. 7.Το ανωτέρω ποσό του δανείου και οι προαναφερόμενοι όροι χορήγησής του ισχύουν για όσους δικαιούχους υπογράψουν δανειακή σύμβαση μετά τη δημοσίευση της απόφασης αυτής στην Εφημερίδα της Κυβερνήσεως. 8.Κατά τα λοιπά ισχύουν τα οριζόμενα στις αριθ. 53126/1.10.1986 (ΦΕΚ Β΄ 747), ανωτ. αριθ. 52 και 50686/6.10.1995 Υπουργικές αποφάσεις. 9.Η απόφαση αυτή να δημοσιευθεί στην Εφημερίδα της Κυβερνήσεως. 